คาเฟ่น้องใหม่ย่านนิมมาน แต่งร้านโทนสีขาวน่ารัก สดใส บรรยากาศอบอุ่นดี มีมุมถ่ายรูปเต็มไปหมด ของตกแต่งดูน่ารักงุงิ เหมาะกะสาว ๆ มานั่งกินขนม เม้าท์มอยกันเพลิน ๆ ค่ะ

เมนูของร้านหลัก ๆ จะเป็นน้ำแข็งไสฉบับไต้หวัน และชาต่าง ๆ วันนี้ลองขนม เริ่มจาก

- Yogurt softserve มะยงชิด เป็นไอศกรีมโยเกิร์ตเสิร์ฟพร้อมมะยงชิดสีสวย หอม หวาน เปรี้ยวนิด ๆ กินแล้วชื่นใจมว๊ากกก อันนี้ชอบ ๆ

- Brown No.2 เป็นน้ำแข็งไส เสิร์ฟพร้อมขนมสไตล์ไต้หวัน เป็นพวกมุก กะพวกแป้งหนึบคล้ายโมจิ พร้อมกะนมให้ราด สำหรับเรายังไม่ผ่านค่ะ ขนมมันจืดและหยึย ๆ รู้สึกยังไม่เข้ากันกะนมและน้ำแข็งไสสักเท่าไหร่

- Milk tea seto อันนี้เป็นเซ็ทเสิร์ฟชานมที่ฟรีซแล้วปั่นเป็นเกล็ดน้ำแข็ง คู่กะแป้งหนึบ และชีสเค้ก ตัวชานมฟรีซดีงามมากค่ะ หวานไม่มาก หอม เย็น ๆ อร่อยมาก ส่วนชีสเค้กกะแป้งอื่น รสชาติธรรมดาค่ะ

สรุป
- รสชาติ 3.5/5
- บริการ 4/5
- บรรยากาศ 4.5/5
- ราคา 3.5/5